**ELEKTRĖNŲ SAVIVALDYBĖS TARYBOS**

**KONTROLĖS KOMITETAS**

**POSĖDŽIO PROTOKOLAS**

2023 m. spalio 23 d. Nr. VII.KK-4

Elektrėnai

Posėdis įvyko 2023 m. spalio 23 d. 15.00–16.50 val.

Posėdžio pirmininkas – Edvardas Baleišis, Kontrolės komiteto pirmininkas.

Posėdžio sekretorė – Rasa Belkevičienė, Tarybos ir mero sekretoriato specialistė.

Posėdyje dalyvavo: Virgilijus Pruskas (pirmininko pavaduotojas), Jūratė Balčiūnaitė, Viktorija Juknevičienė, Rimantas Baravykas, Gediminas Jachimavičius, Ramūnas Kartenis, Inga Kazakevičienė, Giedrius Leskauskas, Violeta Nenartavičienė, Jūratė Pranckevičienė, Vaidas Ratkevičius, Aleksas Urvakis, Raimondas Ivaškevičius.

Kvorumas yra.

Taip pat dalyvavo: Elektrėnų savivaldybės administracijos direktorė Jekaterina Goličenko, VšĮ Elektrėnų baseino direktorius Audrius Valaiša.

Posėdis vyko realiuoju laiku nuotolinio ryšio priemonėmis.

Posėdis buvo tiesiogiai transliuojamas Elektrėnų savivaldybės interneto svetainėje, daromi vaizdo ir garso įrašai, kurie saugomi Elektrėnų savivaldybės interneto svetainės Tarybos skiltyje.

Posėdžio pirmininkas Edvardas Baleišis pristatė darbotvarkę kurią pasiūlė meras ir informavo, kad Ramūnas Kartenis pageidauja svarstyti 2.6 kl. („Dėl viešosios įstaigos Elektrėnų baseino valdymo struktūros ir pareigybių sąrašo patvirtinimo“), pasiūlė įtraukti 1 pap. kl. („Dėl sutikimo reorganizuoti viešąją įstaigą Elektrėnų psichikos sveikatos priežiūros centrą ir viešąją įstaigą Vievio sveikatos priežiūros centrą, prijungiant šias įstaigas prie viešosios įstaigos Elektrėnų pirminės sveikatos priežiūros centro“), 2 pap. kl. („Dėl patalpų, esančių Taikos g. A Elektrėnuose, perdavimo panaudos pagrindais laikinai neatlygintinai valdyti ir naudotis tarptautiniam labdaros ir paramos fondui „Pagalbos sparnas“) ir išklausyti informaciją apie Elektrėnų savivaldybės kontrolės ir audito tarnybos 2023 m. III ketvirčio plano vykdymą, Elektrėnų savivaldybės kontrolės ir audito tarnybos 2024 m. veiklos planą. Pasiūlė darbotvarkei pritarti bendru sutarimu.

Bendru sutarimu pritarta.

NUTARTA. Patvirtinti darbotvarkę.

DARBOTVARKĖ:

1. (2.1.) Dėl Elektrėnų sveikatos centro steigimo.
2. (2.2.) Dėl Elektrėnų savivaldybės 2023 metų biudžeto pakeitimo.
3. (2.6.) Dėl viešosios įstaigos Elektrėnų baseino valdymo struktūros ir pareigybių sąrašo patvirtinimo.
4. (1 pap. kl.) Dėl sutikimo reorganizuoti viešąją įstaigą Elektrėnų psichikos sveikatos priežiūros centrą ir viešąją įstaigą Vievio sveikatos priežiūros centrą, prijungiant šias įstaigas prie viešosios įstaigos Elektrėnų pirminės sveikatos priežiūros centro.
5. (2 pap. kl.) Dėl patalpų, esančių Taikos g. A Elektrėnuose, perdavimo panaudos pagrindais laikinai neatlygintinai valdyti ir naudotis tarptautiniam labdaros ir paramos fondui „Pagalbos sparnas“.
6. Dėl informacijos apie Elektrėnų savivaldybės kontrolės ir audito tarnybos 2023 m. III ketvirčio plano vykdymą.
7. Dėl Elektrėnų savivaldybės kontrolės ir audito tarnybos 2024 m. veiklos plano patvirtinimo.

1. SVARSTYTA. (2.1.) Elektrėnų sveikatos centro steigimas.

*Pastaba. Jūratė Pranckevičienė informavo, kad nori nusišalinti nuo klausimo svarstymo. Edvardas Baleišis paklausė Komiteto narių, ar galima nusišalinimą priimti bendru sutarimu. Bendru sutarimu pritarta. Dėl galimo interesų konflikto nuo klausimo svarstymo nusišalino Jūratė Pranckevičienė ir išjungė vaizdą ir garsą.*

Pranešėja Socialinės paramos skyriaus vedėjo pavaduotoja sveikatos apsaugai Virginija Liepinytė-Medeikė pristatydama Tarybos sprendimo projektą informavo, kad teikiamas tikslinamasis Tarybos sprendimo projektas.

Klausimus uždavė: Rimantas Baravykas, Jūratė Balčiūnaitė.

Raimondas Ivaškevičius pasiūlė nejungti VšĮ Vievio sveikatos priežiūros centro su VšĮ Elektrėnų pirminės sveikatos priežiūros centru, o palikti kaip atskirą administracinį vienetą.

Violeta Nenartavičienė palaikė Raimondo Ivaškevičiaus pasiūlymą.

Edvardas Baleišis pateikė Raimondo Ivaškevičiaus pasiūlymą balsuoti klausimą formuluodamas taip: „Kas už tai, kad VšĮ Vievio sveikatos priežiūros centras būtų nejungiamas struktūriniu būdu prie VšĮ Elektrėnų pirminės sveikatos priežiūros centro?“

Balsavimo rezultatai: „už“ – 3, „prieš“ – 9, „susilaikė“ – 1.

NUTARTA. Nepritarti pasiūlymui.

Jūratė Balčiūnaitė pasiūlė kurti naują įstaigą sujungimo būdu, o ne prijungimo būdu, t.y. keisti Tarybos sprendimo projektą ir vietoje „prijungimo“ įrašyti žodį „sujungimo“.

Edvardas Baleišis pateikė Jūratės Balčiūnaitės pasiūlymą balsuoti.

Balsavimo rezultatai: „už“ – 5, „prieš“ – 2, „susilaikė“ – 6.

NUTARTA. Nepritarti pasiūlymui.

Giedrius Leskauskas, Virgilijus Pruskas, Edvardas Baleišis pasiūlė pritarti Tarybos sprendimo projektui.

Kalbėjo: Rimantas Baravykas, Jūratė Balčiūnaitė, Raimondas Ivaškevičius, Giedrius Leskauskas, Virgilijus Pruskas, Violeta Nenartavičienė, Edvardas Baleišis.

Edvardas Baleišis pateikė Tarybos sprendimo projektą balsuoti.

Balsavimo rezultatai: „už“ – 7, „prieš“ – 0, „susilaikė“ – 6.

NUTARTA. Pritarti Tarybos sprendimo projektui.

*Pastaba. Prisijungė Jūratė Pranckevičienė.*

2. SVARSTYTA.(2.2.) Elektrėnų savivaldybės 2023 metų biudžeto pakeitimas.

Pranešėja Finansų ir strateginio planavimo skyriaus vedėja Renata Banevičienė pristatė Tarybos sprendimo projektą.

Klausimus uždavė: Ramūnas Kartenis, Giedrius Leskauskas, Edvardas Baleišis.

Edvardas Baleišis paprašė pranešėjos išsiųsti sutarties projektą su Elektrėnų Ledo arena visiems tarybos nariams.

Pranešėja informavo, kad išsiųs.

Edvardas Baleišis paklausė, ar galima bendru sutarimu pritarti Tarybos sprendimo projektui.

Bendru sutarimu pritarta.

NUTARTA. Pritarti Tarybos sprendimo projektui.

1. SVARSTYTA. (2.6.) Viešosios įstaigos Elektrėnų baseino valdymo struktūros ir pareigybių sąrašo patvirtinimas.

Pranešėjas VšĮ Elektrėnų baseino direktorius Audrius Valaiša pristatydamas Tarybos sprendimo projektą informavo, kad teikiamas tikslinamasis projektas.

Klausimus uždavė: Ramūnas Kartenis, Rimantas Baravykas, Jūratė Balčiūnaitė, Giedrius Leskauskas, Inga Kazakevičienė, Virgilijus Pruskas, Viktorija Juknevičienė, Edvardas Baleišis.

Edvardas Baleišis paprašė pranešėjo pateikti lėšų poreikį naujų etatų kūrimui.

Pranešėjas informavo, kad pateiks informaciją Tarybos posėdžio metu.

Ramūnas Kartenis, Rimantas Baravykas, Giedrius Leskauskas pasiūlė peržiūrėti pareigybių sąrašą, įvertinti pareigybių reikalingumą.

Inga Kazakevičienė pasiūlė pirkti archyvaro paslaugas.

Ramūnas Kartenis pasiūlė atidėti Tarybos sprendimo projektą.

Jūratė Baliūnaitė pasiūlė pritarti Tarybos sprendimo projektui.

Kalbėjo: Edvardas Baleišis, Ramūnas Kartenis, Jūratė Balčiūnaitė, Viktorija Juknevičienė.

Edvardas Baleišis pateikė Tarybos sprendimo projektą balsuoti.

Balsavimo rezultatai: „už“ – 8, „prieš“ – 0, „susilaikė“ – 6.

NUTARTA. Pritarti Tarybos sprendimo projektui.

4. SVARSTYTA. (1 pap. kl.) Sutikimas reorganizuoti viešąją įstaigą Elektrėnų psichikos sveikatos priežiūros centrą ir viešąją įstaigą Vievio sveikatos priežiūros centrą, prijungiant šias įstaigas prie viešosios įstaigos Elektrėnų pirminės sveikatos priežiūros centro.

Pranešėja Teisės ir personalo administravimo skyriaus vedėjo pavaduotoja Indrė Pranckevičiūtė pristatė Tarybos sprendimo projektą.

Jūratė Balčiūnaitė pasiūlė nepritarti Tarybos sprendimo projektui. Minėtos įstaigos turėtų būti sujungiamos į vieną darinį.

Edvardas Baleišis pateikė Tarybos sprendimo projektą balsuoti.

Balsavimo rezultatai: „už“ – 8, „prieš“ – 0, „susilaikė“ – 6.

NUTARTA. Pritarti Tarybos sprendimo projektui.

5. SVARSTYTA. (2 pap. kl.) Dėl patalpų, esančių Taikos g. A Elektrėnuose, perdavimo panaudos pagrindais laikinai neatlygintinai valdyti ir naudotis tarptautiniam labdaros ir paramos fondui „Pagalbos sparnas“.

Pranešėja Ūkio plėtros ir investicijų skyriaus vedėja Giedrė Tomkevičiūtė-Kalinauskienė pristatė Tarybos sprendimo projektą.

Klausimą uždavė Rimantas Baravykas.

Edvardas Baleišis paklausė, ar galima bendru sutarimu pritarti Tarybos sprendimo projektui.

Bendru sutarimu pritarta.

NUTARTA. Pritarti Tarybos sprendimo projektui.

6. SVARSTYTA. Informacija apie Elektrėnų savivaldybės kontrolės ir audito tarnybos 2023 m. III ketvirčio plano vykdymą.

Pranešėjas Elektrėnų savivaldybės kontrolierius Egidijus Šinkūnas pristatė Elektrėnų savivaldybės kontrolės ir audito tarnybos 2023 m. III ketvirčio veiklos plano vykdymą.

Bendru sutarimu pritarta.

7. SVARSTYTA. Elektrėnų savivaldybės kontrolės ir audito tarnybos 2024 m. veiklos plano patvirtinimas.

Pranešėjas Elektrėnų savivaldybės kontrolierius Egidijus Šinkūnas pristatė Elektrėnų savivaldybės kontrolės ir audito tarnybos 2024 m. veiklos planą.

Klausimus uždavė: Edvardas Baleišis, Rimantas Baravykas, Jūratė Balčiūnaitė, Virgilijus Pruskas.

Jūratė Balčiūnaitė pasiūlė į Elektrėnų savivaldybės kontrolės ir audito tarnybos 2023 m. planą įsitraukti VšĮ Elektrėnų savivaldybės futbolo akademijos steigimo sutarties vykdymą.

Pranešėjas informavo, kad į finansavimo audito planą yra įtrauktas.

Kalbėjo: Elektrėnų savivaldybės administracijos direktorė Jekaterina Goličenko, Edvardas Baleišis, Virgilijus Pruskas.

Edvardas Baleišis pateikė klausimą balsuoti.

Balsavimo rezultatai: „už“ – 14, „prieš“ – 0, „susilaikė“ – 0.

NUTARTA. Pritarti Elektrėnų savivaldybės kontrolės ir audito tarnybos 2024 m. veiklos planui.

Posėdžio pirmininkas Edvardas Baleišis

Posėdžio sekretorė Rasa Belkevičienė